Όμορφος χώρος, καλαίσθητος, ψηλά στην Ερμούπολη με όμορφη θέα της πόλης από την ταράτσα. Σε απόσταση πέντε λεπτών με τις σκάλες φτάνετε στην κεντρική πλατεία του Δημαρχείου της Ερμούπολης και σε απόσταση επτά λεπτών στον Άγιο Νικόλαο. Το περπάτημα στα στενά είναι μοναδική εμπειρία, αφού νομίζεις ότι μεταφέρεσαι σε άλλη εποχή. Επίσης εκπληκτικοί είναι οι κάτοικοι της περιοχής, που σε καλημερίζουν με τις θερμότερες ευχές. Πολλές γατούλες ολοκληρώνουν την ομορφιά της πόλης. Εκπληκτική επικοινωνία με την οικοδέσποινα. Μοναδική προϋπόθεση η αντοχή στο ανέβασμα των πλατύσκαλων.